கேள்வி: ஜனதா தளம் - தேர்தல் வரலாறு (தேசிய முன்னணி (இந்தியா)) குறித்து விரிவாக சொல்லுங்கள்.
பதில்: * இந்திய நாடாளுமன்றத் தேர்தல், 1989 காங்கிரஸ் கட்சி தலைவரும் அன்றைய பிரதமருமான ராஜீவ் காந்தியின் தலைமையில் நடந்த போபர்ஸ் ஊழல் குற்றசாட்டினை எதிர்த்து தேசிய முன்னணி (இந்தியா) கூட்டணி கட்சிகளின் தலைவர்கள் பிரச்சாரம் செய்ததால். ராஜீவ் காந்தியின் தலைமையிலான காங்கிரஸ் கட்சி இந்தியாவில் இரண்டாவது முறையாக தோல்வி அடைந்தது. * பின்பு வி. பி. சிங் ஜனதா தளம் கட்சி சார்பில் வெற்றி பெற்ற போதிலும் அக்கட்சிக்கு ஆட்சி அமைப்பதற்கு தனிபெரும்பான்மை கிடைக்கவில்லை. * அதனால் இந்திய தேர்தல் வரலாற்றிலேயே ''ஜனதா தளம்'' கட்சி தலைமையில் உருவாக்கிய தேசிய முன்னணி (இந்தியா) என்ற கூட்டணியில் வலதுசாரி கட்சியான பாரதிய ஜனதா கட்சியும், இடதுசாரி அரசியல் கட்சியான இந்திய கம்யூனிஸ்ட் கட்சி மற்றும் இந்திய மார்க்சிஸ்ட் கம்யூனிஸ்ட் கட்சி ஆகிய இரு துருவ சித்தாந்தமுடைய இரண்டு கட்சிகளும் ஒரே கூட்டணியில் வெளியிலிருந்து ஆதரவு தந்த நிலையில் வி. பி. சிங் இந்தியாவின் பிரதமராக பதவி ஏற்று கொண்டார். * இந்தியாவின் மத்திய அரசியல் வரலாற்றில் தேசிய முன்னணி (இந்தியா) கூட்டணியில் பல மாநில கட்சிகளின் ஏகோபித்த ஆதரவால் பிரதமர் வி. பி. சிங் தலைமையில் கூட்டாட்சி முறையாகவே அமைந்தது ஜனதா தளம் கட்சியின் தலைமையிலான தேசிய முன்னணி (இந்தியா) ஆட்சி தான் என்பது குறிப்பிடத்தக்கது. * பின்பு 1990 ஆகஸ்டு 7 ஆம் தேதி அன்று வி. பி. சிங் அவர்கள் ஆட்சி காலத்தில் அமல்படுத்திய மண்டல் கமிஷன் பரிந்துரையின் போது தேசிய முன்னணி (இந்தியா)க்கு வெளியில் இருந்து ஆதரவளித்த பாரதிய ஜனதா கட்சி தலைவர் லால் கிருஷ்ண அத்வானியை பரிந்துரைக்காததை காரணம் காட்டியும். லால் கிருஷ்ண அத்வானி அவர்கள் அப்போது வடநாட்டில் நடத்திய ராமர் ரத யாத்திரையை குஜராத் சோமநாதர் கோயில் தொடங்கி பீகார் வழியாக இராமர் கோயில் அமைந்திருக்கும் அயோத்தி வரை நடத்திய யாத்திரையை பீகார் எல்லையில் தடுத்து நிறுத்தி லால் கிருஷ்ண அத்வானியை அன்றைய பீகார் முதல்வர் லாலு பிரசாத் யாதவ் கைது செய்ததால். பிரதமர் வி. பி. சிங் ஜனதா தளம் ஆட்சிக்கு அளித்து வந்த ஆதரவை பாஜகவில் லால் கிருஷ்ண அத்வானி விலக்கிக் கொண்டதால். தேசிய முன்னணி (இந்தியா)யில் பிளவு ஏற்பட்டது. * பின்பு பாராளுமன்றத்தில் நடந்த நம்பிக்கை வாக்கெடுப்பில் வி. பி. சிங் தோற்று அவர் பிரதமர் பதவியையும் இழந்து அவரது ஜனதா தளம் ஆட்சி ஒரே ஆண்டில் (1989-1990) கவிழ்ந்ததையடுத்து. * அதன் பிறகு தேர்தல் இல்லாமல் நம்பிக்கை வாக்கெடுப்பின் மூலமாக புதிய அரசான ஜனதா கட்சியின் மூத்த தலைவர்களில் ஒருவரான சந்திரசேகர் தலைமையிலான சமாஜ்வாடி ஜனதா கட்சி என்ற அவர் உருவாக்கிய புதிய கட்சிக்கு கூட்டணி ஆதரவு கொடுப்பதற்கு இந்தியாவில் இன்று வரை எதிர்கட்சியாக இருக்கும் இந்திய தேசிய காங்கிரஸ் மற்றும் பாரதிய ஜனதா கட்சி பேராதரவுடன் சந்திரசேகர் பிரதமரானார். * ஜனதா தளம் கட்சி வி. பி. சிங் தலைமையில் இயங்கியது. * ஆனால் பிரதமர் சந்திரசேகர் ''சமாஜ்வாடி ஜனதா கட்சி'' ஆட்சியும் குறுகிய காலமே ஆட்சியில் பங்கு பெற்றது. காங்கிரஸ் கட்சி கூட்டணியில் இருந்து ஆதரவை ராஜீவ் காந்தி விலக்கி கொண்டதால் விரைவிலேயே சமாஜ்வாடி ஜனதா கட்சி (1990-1991) ஒன்றறை ஆண்டிலே கவிழ்ந்தது.
கேள்வி: ஜனதா தளம் - கட்சி முடக்கம் பற்றி விளக்கவும்.
பதில்: * ஜனதா தளம் கட்சியின் தலைவரும் முன்னாள் பிரதமருமான வி. பி. சிங் அவர்கள் 1990ல் பிரதமர் பதவியை இழந்து ஆட்சி கவிழ்க்கப்பட்ட பிறகு மனதளவும் உடலளவும் பாதிக்கப்பட்டதை அடுத்து அவர் முழுமையாக அரசியலில் இருந்து விலகியதால் அவரது ஜனதா தளம் கட்சி பல மூத்த தலைவர்களால் வழி நடத்தி செல்லபட்டாலும் அது பல சரிவை நோக்கி சென்றது. * மேலும் பல மூத்த தலைவர்களால் ஜனதா தளம் கட்சி பிளவுபட்டு அவர்களது தலைமையில் ஜனதா தளம் பல்வேறு மாநில பிரிவு கட்சியாக மாறியது. * பின்பு கட்சியின் தனித்தன்மை இழந்ததால் அக்கட்சி இந்திய நாடாளுமன்றத் தேர்தல், 1999 ஜனதா தளம் கட்சியின் தலைமையிலான ஐக்கிய முன்னணி (இந்தியா) கூட்டணியில் எந்த ஒரு கட்சியும் இணையாததாலும் மத்தியில் அப்போது காங்கிரஸ் கட்சி மற்றும் பாஜக கட்சிகள் பலம் பொருந்திய கட்சியாகவே மக்கள் ஆதரித்ததால் ஜனதா தளம் கட்சியானது 1999 ஆம் ஆண்டு முடக்கம் செய்யப்பட்டுவிட்டது.